Kovrov

Kovrov () om Venäman lidn da lidnümbrik Vladimiran agjan pohjoižes. Se om agjan kahtenz' surtte lidn eläjiden lugun mödhe, Kovrovan rajonan administrativine keskuz, ei mülü rajonha. Om sodahoštusen lidnaks vn 2011 kül'mkuspäi.

 Istorii 
Eländpunkt om olmas 12. voz'sadaspäi. Ei ole todhižid andmusid siš 16. voz'sadahasai, konz Roždestvenskoje-žilo oli anttud valdoičemha Kovrovad-ruhtinasile, se zavodihe nimitadas heiden kanzannimen mödhe. Vozil 1567−1764 žilo alištui Suzdalin ph. Evfimijan mez'jumalankodile. Vl 1778 sai makundan lidnan statusad. Raudtestancii om saudud vspäi 1862 «Moskv — Alauz'lidn»-raudtekeskustal.

Nevondkundaližel aigal äi lidnan tegimid radoi sodategimišton kompleksan hüvüdele. Kovrovan ižandusen päsarakod oma mašinansauvomine (mehanižed i elektroladimed, metallümbriradmižen tömašinad, katl'ad, gazcentrifugad, mašiništ atomelektrostancijoiden täht, torguindmašiništ), silikatine savič, konteinerad i furnitur sauvondan täht, sporttrenažoriden pästand, tekstil'tegimišt (bumagkanghad, matrasad, mužikkostümad).

 Geografijan andmused 
Lidn sijadase Kläz'm-jogen oiktal randal läz täuzin, 125 m ü.m.t. keskmäižel korktusel.

Matkad Vladimirhasai om 61 km suvipäivlaskmha orhal vai 80 km avtotedme. Lähembaine lidn om Kameškovo 19 km päivlaskmha orhal vai 27 km avtotedme.

 Tobmuz 
Kovrov om lidnümbrikon üks'jäižeks eländpunktaks.

Edeližed lidnan pämehed (merad) oma Anatolii Zotov (keväz'ku 2014 — sügüz'ku 2019, vspäi 2019 Nevondkundan ezimez'), Jurii Morozov (sügüz'ku 2019 — semendku 2020).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 145 214 ristitud, vn 2021 — 132 417 ristitud. Kaik 138 552 eläjad oli lidnas vl 2017. Kaikiš suremb ristitišt oli 160..163 tuhad eläjid vozil 1989−2000 (163 tuh. rist. vll 1995−1996).

Rahvahad (enamba 0,4 % vl 2021): venälaižed — 84,7 %, toižed rahvahad — 2,5 %, rahvahuden ozutandata — 12,8 %.

Ortodoksižen hristanuskondan 15 pühäpertidKovrovan pühäpertid sobory.ru-saital.  oma kaičenus i saudud lidnas: Sündun Raštvoiden päjumalanpert' (letihe vll 1778−1870), Spasan Toižetamižen päjumalanpert' (1870−1884), kahesa jumalanpertid i viž časounäd. Islaman mečet' (saudihe vll 2014−2019) loičendpertinke oma avaitud.

Professionaližen opendusen aluzkundad oma Kovrovan valdkundaline tehnologine akademiiKovrovan valdkundaližen tehnologižen akademijan sait (dksta.ru).  i viž kolledžad: energomehanine (alištub akademijale), transportine, tegimištoliž-gumanitarineKovrovan tegimištoliž-gumanitarižen kolledžan sait (kpgt-site.ru). , medicinine, holitusen da tehnologijoiden. Sodapalakund openduzkeskusenke baziruiše lidnas.

 Transport 
Trolleibusad, avtobusad da taksid oma kundaližeks transportaks lidnas.

Raudte- i avtotesildad Kläz'mas päliči oma lidnas. Kaks'kümnekilometrine sarak tuleb lidnan suvhe «Volg»-avtotelpäi (M7). Raudte ühtenzoitab lidnad Muromanke.

 Galerei 

 Homaičendad 

 Irdkosketused 
 Lidnan Nevondkundan oficialine sait (sovet.kovrov-gorod.ru). 
 Lidnan administracijan oficialine sait (kovrov-gorod.ru). 


Kategorii:Venäman lidnad
Kategorii:Eländpunktad kirjamišton mödhe
Kategorii:Vladimiran agjan lidnad
Kategorii:Vladimiran agjan lidnümbrikod
*